Δημήτρης Στεφανάκης

Ο **Δημήτρης Στεφανάκης** (1961) είναι Έλληνας μυθιστοριογράφος, μεταφραστής και δοκιμιογράφος. 

Σπούδασε Νομικά στο Πανεπιστήμιο Αθηνών.  
Ο Δημήτρης Στεφανάκης εμφανίστηκε στα γράμματα το 2000 με το έργο «Φρούτα Εποχής*»* και έκτοτε έχει εκδώσει άλλα 12 μυθιστορήματα με πιο πρόσφατο το μυθιστόρημα «Πάντα η Αλεξάνδρεια». Οι «Μέρες Αλεξάνδρειας» που κυκλοφόρησαν αρχικά από τις εκδόσεις Πατάκη και στη συνέχεια από τις εκδόσεις Ψυχογιός ήταν το βιβλίο που τον σύστησε στο ευρύ κοινό.

Οι «Μέρες Αλεξάνδρειας» μεταφράστηκαν σε διάφορες ευρωπαϊκές γλώσσες και στα Αραβικά, κάνοντας αίσθηση κυρίως στη Γαλλία και στην Ισπανία. Για το βιβλίο αυτό βραβεύτηκε με το  Prix Méditerranée Etranger 2011, που απονέμεται σε συγγραφείς της Μεσογείου.  Κατέκτησε επίσης το  *Διεθνές βραβείο Καβάφη 2011* ενώ την ίδια χρονιά ήταν υποψήφιος και για το Prix du Livre Europeen. Το βιβλίο του «Φιλμ νουάρ» μεταφράστηκε στα Γαλλικά και ήταν υποψήφιο για το *Prix Balkanika 2013*.

Το 2014 το Γαλλικό κράτος απένειμε στον συγγραφέα τα διάσημα του Ιππότη Γραμμάτων και Τεχνών για την προσφορά του στη λογοτεχνία.

Ο Στεφανάκης μετείχε κατά καιρούς σε επιτροπές διεθνών βραβείων όπως το *Prix Méditerranée* και το *Prix Méditerranée Nikos Gatsos* αλλά και στο διεθνές βραβείο γαλλόφωνου κινηματογράφου. Παράλληλα ήταν εμπνευστής του βραβείου πεζογραφίας *Κλεψύδρα* και διευθυντής της Λέσχης Πολιτισμού Έναστρον.

Το 2016 κυκλοφόρησε το δοκίμιό του «Πώς η λογοτεχνία σού αλλάζει τη ζωή» ενώ το 2018 εξέδωσε απευθείας στα γαλλικά το μεταμοντέρνο μυθιστόρημα Au café d’Eole από τις εκδόσεις Henry Dougier. 

Το 2024 κυκλοφόρησε από τις εκδόσεις Emmanuelle Collas στα Γαλλικά το μυθιστόρημα του «Συλλαβίζοντας το καλοκαίρι» με τίτλο Un été grec avec Camus. 

Το  μεταφραστικό έργο του Δημήτρη Στεφανάκη περιέχει μεταφράσεις από τη αγγλόφωνη και γαλλόφωνη λογοτεχνία καθώς και την απόδοση της «Αντιγόνης» του Σοφοκλή .

Η διεθνής παρουσία του συγγραφέα επισημαίνεται κατά καιρούς από τη συμμετοχή σε διεθνή φεστιβάλ όπως το *Etonnants Voyageurs* και το διεθνές *Φεστιβάλ της Ευρωπαϊκής Ένωσης στην Κίνα* το 2017.

## Έργα
**Μυθιστορήματα**

* *Φρούτα εποχής* (2000), Ωκεανίδα
* *Λέγε με Καΐρα* (2002), Ωκεανίδα
* *Το μάτι της επανάστασης έχει αχρωματοψία* (2004), Ωκεανίδα
* *Μέρες Αλεξάνδρειας* (2007), Εκδόσεις Πατάκη
* *Συλλαβίζοντας το καλοκαίρι* (2009), Εκδόσεις Πατάκη
* *Θα πολεμάς με τους θεούς* (2010), Εκδόσεις Πατάκη
* *Μέρες Αλεξάνδρειας* (2011), Ψυχογιός
* *Φιλμ νουάρ* (2012), Ψυχογιός
* *Άρια, Ο κόσμος απο την αρχή* (2013), Ψυχογιός
* *Συλλαβίζοντας το καλοκαίρι* (2014), Ψυχογιός
* *Ο χορός των ψευδαισθήσεων* (2015), Ψυχογιός
* *Λέγε με Καΐρα* (2016), Ψυχογιός
* *Ευτυχισμένες οικογένειες* (2017), Μεταίχμιο
* *Φρούτα εποχής* (2020), Ακροβάτης
* *Στο καφενείο του Αιόλου* (2020), Ακροβάτης
* *Μινώταυρος* (2023), Μεταίχμιο
* *Μέρες Αλεξάνδρειας* (2024), Μεταίχμιο
* *Πάντα η Αλεξάνδρεια* (2024), Μεταίχμιο

**Μυθιστορήματα (ξενόγλωσσες εκδόσεις)**

* *Jours d'Alexandrie* (2011), Éditions Viviane Hamy
* *Los días de Alejandría* (2012), Editión Lumen
* *Film noir* (2013), Éditions Viviane Hamy
* *Jours d'Alexandrie* (2013), Εθνικός Οργανισμός Μετάφρασης της Αιγύπτου
* *Au café d'Éole* (2018), Éditions Ateliers Henry Dougier
* *Un été grec avec Camus* (2024), Les Éditions Emmanuelle Collas

**Δοκίμια-Μελέτες**

* *Πώς η λογοτεχνία σού αλλάζει τη ζωή* (2016), Ψυχογιός

**Συλλογικά έργα**

* *Τέλος καλό, όλα καλά* (2012), Εκδόσεις Καστανιώτη
* *Για τον μεγάλο Gabo* (2024), Εκδόσεις Έναστρον
**Μεταφράσεις**
* Saul Bellow, *Χέρτσογκ* (1999, 2016), Εκδόσεις Καστανιώτη
* Joseph Brodsky, *Το τραγούδι του εκκρεμούς* (1999, 2010), Εκδόσεις Καστανιώτη
* E. M. Forster, *Στην άλλη ζωή* (2000), Εκδόσεις Καστανιώτη
* Prosper Merimee, *Κάρμεν* (2000), Εκδόσεις Καστανιώτη
* Saul Bellow, *Ραβελστάιν* (2001), Εκδόσεις Καστανιώτη
* John Updike, *Γερτρούδη και Κλαύδιος* (2002), Εκδόσεις Καστανιώτη
* Margaret Atwood, *Συνομιλώντας με τους νεκρούς* (2005), Ωκεανίδα
* Tom Holland, *Ρουβίκωνας* (2005), Ωκεανίδα
* Michael Haag, *Αλεξάνδρεια* (2005), Ωκεανίδα
* Charles Freeman, *Τα άλογα του Αγίου Μάρκου* (2006), Ωκεανίδα
* Robin Lane Fox, *Ο κλασικός κόσμος* (2006), Ωκεανίδα
* Tom Holland, *Η περσική φωτιά* (2006), Ωκεανίδα
* Truman Capote, *Πρόγευμα στο Τίφφανυς* (2007), Alter – Ego ΜΜΕ Α.Ε.
* Kirk Curnutt, *Καφές με τον Χεμινγουέυ* (2009), Εκδόσεις Πατάκη
* Donald R. Moor, *Καφές με τον Πλάτωνα* (2009), Εκδόσεις Πατάκη
* Honoré de Balzac, *Συνταγματάρχης Σαμπέρ* (2014), Έναστρον
* Francis Scott Fitzgerald, *Η άλλη όψη του παραδείσου* (2016), Μίνωας
* Henry James, *Η εικόνα στο χαλί* (2016), Έναστρον
* Henry James, *Το στρίψιμο της βίδας* (2016), Μίνωας
* Σοφοκλής, *Αντιγόνη* (2016), Έναστρον
* Stendhal, *Το μοναστήρι της Πάρμας* (2017), Μεταίχμιο
## Εξωτερικοί σύνδεσμοι

* https://dimitrisstefanakis.gr

## Παραπομπές


Κατηγορία:Έλληνες μεταφραστές
Κατηγορία:Έλληνες μυθιστοριογράφοι